ΑΠΟΦΑΣΕΙΣ
Αριθμ. 35567
Καθορισμός οριογραμμής παραλίας στη θέση
«Κανάλι», Τ.Κ. Μουσάτων και Βλαχάτων Δ.Ε. Λειβαθούς, Δήμου Αργοστολίου, Π.Ε. Κεφαλληνίας.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α’ 107).
2. Τον ν. 3200/1955 «Περί διοικητικής αποκεντρώσεως» (Α’ 97).
3. Το άρθρο 9 του Κώδικα Διοικητικής Διαδικασίας
(ν. 2990/1999, Α’ 45).
4. Την υπ’ αρ. 1063349/790/Α0006/3-8-2004 απόφαση
του Υπουργού Οικονομίας και Οικονομικών, σχετικά με
την καταγραφή -διοικητική κωδικοποίηση των αρμοδιοτήτων σε θέματα υπηρεσιών του Υπουργείου Οικο-
νομίας και Οικονομικών που περιήλθαν στους Γενικούς
Γραμματείς Περιφερειών, κατά τις διατάξεις της παρ. 21
του άρθρου 46 του ν. 3220/2004.
5. Την παρ. 21 του άρθρου 46 του ν. 3220/2004 «Μέτρα
αναπτυξιακής και κοινωνικής πολιτικής - αντικειμενικοποίηση του φορολογικού ελέγχου και άλλες διατάξεις»
(Α’ 15).
6. Τα άρθρα 6, 6Α, 6Β, 238, 280 και 283 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
7. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α’ 232).
8. Το άρθρο 5 του ν. 2971/2001 (Α’ 285), σε συνδυασμό
με το άρθρο 23 του ν. 5092/2024 (Α’ 33), όπως αυτό τροποποιήθηκε με το άρθρο 113 του ν. 5104/2024 (Α’ 58) με
το οποίο προστέθηκε παρ. 10, σύμφωνα με την οποία
με απόφαση του Γραμματέα Αποκεντρωμένης Διοίκησης, η οποία δημοσιεύεται στη Εφημερίδα της Κυβερ-
νήσεως, επικυρώνονται τα όρια αιγιαλού και παραλίας
που έχουν καθοριστεί από επιτροπές του άρθρου 3 του
ν. 2971/2001(Α’ 285)σε συνεδριάσεις προγενέστερες της
4ης Μαρτίου 2024.
9. Το π.δ. 142/2017 «Οργανισμός Υπουργείου Οικονομικών (Α’ 181).
10. Την υπ’  αρ. 86782/19-12-2022 (Υ.Ο.Δ.Δ. 1183)
απόφαση Υπουργού Εσωτερικών περί διορισμού του
Δημητρίου Κατσαρού του Χαραλάμπους στη θέση του
μετακλητού Γραμματέα Αποκεντρωμένης Διοίκησης
Πελοποννήσου, Δυτικής Ελλάδας και Ιονίου (Π. Δ.Ε.Ι.).
11. Την υπ’ αρ. 804/04-01-2023 (Β’ 44) απόφαση του
Γραμματέα Αποκεντρωμένης Διοίκησης Π.Δ.Ε.Ι περί
μεταβίβασης δικαιώματος υπογραφής «Με εντολή
Γραμματέα» στον Προϊστάμενο της Γενικής Διεύθυνσης
Εσωτερικής Λειτουργίας και στους Προϊσταμένους των
Υπηρεσιών της Γενικής Διεύθυνσης Εσωτερικής Λειτουργίας της Αποκεντρωμένης Διοίκησης Π.Δ.Ε.Ι..
12. Το άρθρο 5 του ν. 3469/2006 «Εθνικό Τυπογραφείο,
Εφημερίς της Κυβερνήσεως και άλλες διατάξεις» (Α’ 131).
13. Την από 28-04-2021 αίτηση της Μαριάννας Τζανετάτου και την από 05-11-2021 αίτηση του Γεράσιμου
Τρίτση, με τις οποίες ζητείται ο καθορισμός της παραλίας
στη θέση «Κανάλι, Τ.Κ. Μουσάτων και Βλαχάτων, Δ.Ε. Λειβαθούς, Δήμου Αργοστολίου, Π.Ε. Κεφαλληνίας.
14. Την Προκαταρκτική Οριογραμμή Αιγιαλού (Π.Ο.Α.)
χωρικής αρμοδιότητας Π.Ε Κεφαλληνίας και Ιθάκης όπως
αυτή έχει χαραχθεί από το Εθνικό Κτηματολόγιο και Χαρτογράφηση Α.Ε. (Ε.Κ.ΧΑ Α.Ε.) και οριστικοποιήθηκε με
την υπ’ αρ. 146665/13-07-2018 (Δ’ 298) απόφαση του
Συντονιστή Αποκεντρωμένης Διοίκησης Π.Δ.Ε.Ι..
15. Το από Ιούλιο του 2023 τοπογραφικό διάγραμμα σε
δύο (2) πινακίδες επί υπόβαθρου ορθοφωτοχάρτη της
Ε.Κ.Χ.Α. Α.Ε., εξαρτημένο στο κρατικό σύστημα αναφοράς Ε.Γ.Σ.Α. ’87 το οποίο συντάχθηκε από τον Σπυρίδωνα
Αποστολάτο, Τοπογράφο Μηχανικό ΤΕ, σε κλίμακα 1:000,
ελέγχθηκε την 18-09-2023 από τη Γεωργία Βλάχου, Αναπληρώτρια Προϊσταμένη της Δ.Τ.Υ. του Δήμου Σάμης
και θεωρήθηκε την ίδια ημερομηνία από την Προϊσταμένη της Κτηματικής Υπηρεσίας Κεφαλληνίας, Ροζαλία
Γιαννάκη.
16. Την υπ’  αρ. 1089532/8205/Β0010/20-04-2005
(Β’ 595) κοινή απόφαση των Υπουργών Οικονομίας και
Οικονομικών και Περιβάλλοντος, Χωροταξίας και Δημόσιων Έργων σχετικά με την εφαρμογή των όσων ανα-
φέρονται στην παρ. 1 του άρθρου 9 του ν. 2971/2001,
και την αντίληψη που δημιουργήθηκε κατά την επιτόπια
αυτοψία της περιοχής την 24-07-2023 με τα στοιχεία,
όπως αυτά περιγράφονται στην έκθεση της Επιτροπής
του άρθρου 9 του ν. 2971/2001 και αποτελούν αναπόσπαστο κομμάτι της παρούσας.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
10 Μαΐου 2024
ΤΕΥΧΟΣ  ΤΕΤΑΡΤΟ
Αρ. Φύλλου 285
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 285/10.05.2024
17. Την ύπαρξη καθορισμού αιγιαλού και παραλίας
ανατολικά της εξεταζόμενης περιοχής, στη θέση Λιθερό-Κάμπος, Τ.Κ. Βλαχάτων (Δ’ 1240/2004) και δυτικά, στη
θέση Νησί, Τ.Κ. Βλαχάτων (Δ’ 176/1985).
18. Την από 18-09-2023 έκθεση της Επιτροπής του
άρθρου 3του ν. 2971/2001, για τον καθορισμό οριογραμμής παραλίας στη θέση «Κανάλι» Τ.Κ. Μουσάτων
και Βλαχάτων Δ.Ε. Λειβαθούς, Δήμου Αργοστολίου, Π.Ε.
Κεφαλληνίας.
19. Το γεγονός ότι με την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
20. Το υπ’ αρ. 28412/12-03-2024 έγγραφο της Κτηματικής Υπηρεσίας Κεφαλληνίας προς την Αποκεντρωμένη
Διοίκηση Π.Δ.Ε.Ι. για την έκδοση της παρούσας, αποφασίζουμε:
Επικυρώνουμε την, από 18-09-2023 έκθεση της Επιτροπής του άρθρου 3 του ν. 2971/2001, για τον καθο-
ρισμό οριογραμμής παραλίας στη θέση «Κανάλι», Τ.Κ.
Μουσάτων και Βλαχάτων, Δ.Ε. Λειβαθούς, Δήμου Αργοστολίου, Π.Ε. Κεφαλληνίας, καθώς επίσης και το από
Ιούλιο του 2023 τοπογραφικό διάγραμμα σε δύο (2) πινακίδες επί υπόβαθρου ορθοφωτοχάρτη της Ε.Κ.Χ.Α. Α.Ε.,
εξαρτημένο στο κρατικό σύστημα αναφοράς Ε.Γ.Σ.Α. ’87,
το οποίο συντάχθηκε από τον Σπυρίδωνα Αποστολάτο,
Τοπογράφο Μηχανικό ΤΕ, σε κλίμακα 1:000, ελέγχθηκε
την 18-9-2023 από την Γεωργία Βλάχου, Αναπληρώτρια
Προϊσταμένη της Δ.Τ.Υ. του Δήμου Σάμης και θεωρήθηκε
την ίδια ημερομηνία από την Προϊσταμένη της Κτηματικής Υπηρεσίας Κεφαλληνίας, Ροζαλία Γιαννάκη, ως εξής:
Α. Καθορίζει την οριογραμμή παραλίας με κίτρινη
πολυγωνική γραμμή με κορυφές τα στοιχεία 1’,2’,3’,4’
…,154’,155’,156’.
Η οριογραμμή της παραλίας χαράσσεται ως παράλληλη σε απόσταση 15 μέτρων από την οριογραμμή
του αιγιαλού, καθόσον α) η γεωμορφολογία της ακτής
δεν εμφανίζει απότομες κλίσεις και β) το καθοριζόμενο
πλάτος είναι ικανό να εξυπηρετήσει την επικοινωνία της
ξηράς με την θάλασσα και αντίστροφα, καθώς και την
διατήρηση και προστασία των ακτών από τη διάβρωση.
Β. Δεν υφίσταται παλαιός αιγιαλός.
Οι συντεταγμένες των κορυφών των οριογραμμών
αιγιαλού και παραλίας αναγράφονται σε πίνακα επί του
διαγράμματος στο προβολικό σύστημα Ε.Γ.Σ.Α. ’87. Η
παρούσα απόφαση, με την έκθεση της Επιτροπής, είναι
αναρτητέα από την αρμόδια Υπηρεσία του Υπουργείου
Εθνικής Οκονομίας και Οικονομικών στη σχετική ιστοσελίδα του και στη διεύθυνση: https//:www1.gsis.gr/gspp/
dhpe/publicgis/faces/homeShore.
ΕΚΘΕΣΗ ΕΠΙΤΡΟΠΗΣ
του άρθρου 3 του ν. 2971/2001 για τον
καθορισμό της οριογραμμής παραλίας στη
θέση «Κανάλι», Τ.Κ. Μουσάτων και Βλαχάτων,
Δ.Ε. Λειβαθούς, Δήμου Αργοστολίου, Π.Ε.
Κεφαλληνίας.
Στο Αργοστόλι σήμερα 18-9-2023, συνεδρίασε η
Επιτροπή καθορισμού ορίων αιγιαλού - παραλίας
(άρθρο 3 του ν. 2971/2001) που έχει συγκροτηθεί με την
υπ’ αρ. 129577/12-8-2022 απόφαση του Συντονιστή της
Αποκεντρωμένης Διοίκησης Πελοποννήσου, Δυτικής Ελλάδας και Ιονίου, ύστερα από την υπ’ αρ. 5/31-8-2023
πρόσκληση της Προέδρου και αποτελείται από τους:
1. Ροζαλία Γιαννάκη, Προϊσταμένη Κτηματικής Υπηρεσίας Κεφαλληνίας, ως Πρόεδρο.
2. Γεωργία Βλάχου Αγρονόμο-Τοπογράφο Μηχανικό
ΠΕ, αναπληρώτρια Προϊσταμένη της ΔΤΥ του Δήμου
Σάμης, ως μέλος.
3. Λιμενάρχη Κεφαλληνίας ο οποίος δεν προσήλθε
ούτε ο νόμιμος αναπληρωτής του αν και νόμιμα προσκλήθηκαν.
4. Σπυρίδωνα Παρίση, Αρχιτέκτονα -Μηχανικό, Αναπληρωτή του Προϊσταμένου της Υπηρεσίας Δόμησης
Δήμου Αργοστολίου.
5. Προϊστάμενο Διεύθυνσης Περιβάλλοντος και Χωρικού Σχεδιασμού της Αποκεντρωμένης Διοίκησης Ιονίων
Νήσων ο οποίος δεν προσήλθε, ούτε ο νόμιμος αναπληρωτής του αν και νόμιμα προσκλήθηκαν.
Με γραμματέα της Επιτροπής τον Αντώνιο Γεωργόπουλο, υπάλληλο της Κτηματικής Υπηρεσίας Κεφαλληνίας.
Προκειμένου να συζητηθεί ο καθορισμός της οριογραμμής παραλίας στη θέση «Κανάλι» Τ.Κ. Μουσάτων
και Βλαχάτων Δ.Ε. Λειβαθούς, Δήμου Αργοστολίου, Π.Ε.
Κεφαλληνίας.
Η Επιτροπή βρίσκεται σε απαρτία και αφού έλαβε
υπόψη:
1. Τις διατάξεις του ν. 2971/2001 «Αιγιαλός παραλία
και άλλες διατάξεις» (Α’ 285).
2. Την από 28-4-2021 αίτηση της Μαριάννας Τζανετάτου και την από 5-11-2021 αίτηση του Γεράσιμου Τρίτση
με τις οποίες ζητείται ο καθορισμός της παραλίας στη
θέση «Κανάλι» Τ.Κ. Μουσάτων και Βλαχάτων Δ.Ε. Λειβαθούς, Δήμου Αργοστολίου, Π.Ε. Κεφαλληνίας.
3. Την Προκαταρκτική Οριογραμμή Αιγιαλού (Π.Ο.Α.)
χωρικής αρμοδιότητας Π.Ε. Κεφαλληνίας όπως αυτή έχει
χαραχθεί από την Εθνικό Κτηματολόγιο και Χαρτογράφηση Α.Ε. (Ε.Κ.Χ.Α. Α.Ε.) και οριστικοποιήθηκε με την υπ’ αρ.
146665/13- 7-2018 (Δ’ 298) απόφαση Συντονιστή Αποκεντρωμένης Διοίκησης Πελοποννήσου, Δυτικής Ελλάδας
και Ιονίου.
4. Το από Ιούλιο 2023 τοπογραφικό διάγραμμα σε
δύο (2) πινακίδες, επί υποβάθρου ορθοφωτοχάρτη της
Ε.Κ.Χ.Α. Α.Ε., εξαρτημένο στο κρατικό σύστημα αναφοράς Ε.Γ.Σ.Α. ’87 το οποίο συντάχθηκε από τους Σπυρίδω-
να Αποστολάτο, Τοπογράφο Μηχανικό ΤΕ και τον Θεόδωρο Γαλιατσάτο Διπλωματούχο Πολιτικό Μηχανικό ΠΕ,
σε κλίμακα 1:1000, ελέγχθηκε την 18-9-2023 από την
Γεωργία Βλάχου Αγρονόμο-Τοπογράφο Μηχανικό ΠΕ,
αναπληρώτρια Προϊσταμένη της ΔΤΥ του Δήμου Σάμης
και θεωρήθηκε την ίδια ημερομηνία από την Προϊσταμένη της Κτηματικής Υπηρεσίας Κεφαλληνίας, Ροζαλία
Γιαννάκη.
5. Την υπό στοιχεία 1089532πε/8205πε/Β0010/
20-4-2005 (Β’ 595) κοινή απόφαση των Υπουργών Οικονομίας και Οικονομικών και Περιβάλλοντος Χωροταξίας
και Δημοσίων Έργων με την οποία καθορίζονται τα στοιχεία που πρέπει να λαμβάνει υπόψη της η Επιτροπή κατά
τον καθορισμό των οριογραμμών αιγιαλού παραλίας και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 285/10.05.2024
την αντίληψη που δημιουργήθηκε κατά την επιτόπια
αυτοψία της επιτροπής την 18-9-2023 και ειδικότερα:
α)Την μορφολογία της ακτής η οποία είναι αμμώδηςχαλικώδης. Της ακτής συνέχονται εκτάσεις πεδινές και
κατά τόπους εκτάσεις με κλίση και στη συνέχεια εκτάσεις με θαμνώδη βλάστηση εκτός σχεδίου αδόμητες.
Το φυσικό όριο βλάστησης συνίσταται από θαμνώδη
βλάστηση και κατά τόπους από ποώδη βλάστηση.
β) Δεν υπάρχουν παράκτιοι φυσικοί πόροι αξιοποιήσιμοι.
γ) Η περιοχή προσβάλλεται κυρίως από Ν, Δ, ΝΔ ανέμους έντασης 8-9 Beaufort.
δ) Τη μορφολογία του πυθμένα ο οποίος έχει αμμώδη
σύσταση και ήπιες κλίσεις κοντά στην ακτή.
ε) Πρόκειται για ακτή με μεγάλο μέτωπο και ανάπτυγμα πελάγους.
στ) Δεν υπάρχουν τεχνικά έργα.
ζ) Αν και δεν υπάρχουν καταγεγραμμένα Δημόσια
Κτήματα διαχειριζόμενα από το Υπουργείο Εθνικής Οικονομίας και Οικονομικών, συνεχόμενα του αιγιαλού, το
Δημόσιο επιφυλάσσεται παντός δικαιώματός του.
η) Το γεγονός ότι πρόκειται για περιοχή που βρίσκεται
υπό κτηματογράφηση.
θ) Εντός αιγιαλού και παραλίας δεν υπάρχουν κατασκευές.
ι) Το γεγονός ότι η περιοχή ανήκει στο Δίκτυο Natura
2000.
6. Την ύπαρξη καθορισμού αιγιαλού και παραλίας ανατολικά της εξεταζόμενης περιοχής στη θέση «Λιθερό
- Κάμπος» Τ.Κ. Βλαχάτων (Δ’ 1240/2004) και δυτικά στη
θέση «Νησί» Τ.Κ. Βλαχάτων (Δ’ 176/1985).
Κατόπιν των παραπάνω, αποφασίζει:
Στο από Ιούλιο 2023 τοπογραφικό διάγραμμα σε
δύο (2) πινακίδες, επί υποβάθρου ορθοφωτοχάρτη της
Ε.Κ.Χ.Α. Α.Ε., εξαρτημένο στο κρατικό σύστημα αναφοράς
Ε.Γ.Σ.Α. ’87 το οποίο συντάχθηκε από τους Σπυρίδωνα
Αποστολάτο, Τοπογράφο Μηχανικό ΤΕ και τον Θεόδωρο
Γαλιατσάτο Διπλωματούχο Πολιτικό Μηχανικό ΠΕ, σε κλίμακα 1:1000, ελέγχθηκε την 18-9-2023 από την Γεωργία
Βλάχου Αγρονόμο- Τοπογράφο Μηχανικό ΠΕ, αναπληρώτρια Προϊσταμένη της ΔΤΥ του Δήμου Σάμης και θε-
ωρήθηκε την ίδια ημερομηνία από την Προϊσταμένη της
Κτηματικής Υπηρεσίας Κεφαλληνίας, Ροζαλία Γιαννάκη:
Α. Καθορίζει την οριογραμμή παραλίας με κίτρινη πολυγωνική γραμμή, με κορυφές τα σημεία 1’-2’-3’-4’…-
154’-155’-156’. Η οριογραμμή της παραλίας χαράσσεται
ως παράλληλη σε απόσταση 15μ., από την οριογραμμή
του αιγιαλού, καθόσον α. η γεωμορφολογία της ακτής
δεν εμφανίζει απότομες κλίσεις και β. το καθοριζόμενο
πλάτος είναι ικανό να εξυπηρετήσει την επικοινωνία
της ξηράς με την θάλασσα και αντίστροφα, καθώς και
την διατήρηση και προστασία των ακτών από τη διάβρωση.
Β. Δεν υφίσταται παλαιός αιγιαλός.
Οι συντεταγμένες των κορυφών των οριογραμμών παραλίας αναγράφονται σε πίνακα επί του διαγράμματος
στο προβολικό σύστημα Ε.Γ.Σ.Α. ‘87.
Η παρούσα, μετά την έκδοση της επικυρωτικής απόφασης της, από τον Γραμματέα της Αποκεντρωμένης
Διοίκησης θα αναρτηθεί μαζί με όλα τα στοιχεία του
επανακαθορισμού/καθορισμού στην ιστοσελίδα του
Υπουργείου Εθνικής Οικονομίας και Οικονομικών
«https//:www1.gsis.gr/gspp/dhpe/publicgis/faces/
homeShore».
Η Πρόεδρος
Τα Μέλη
ΡΟΖΑΛΙΑ ΓΙΑΝΝΑΚΗ
ΓΕΩΡΓΙΑ ΒΛΑΧΟΥ
ΣΠΥΡΙΔΩΝΑΣ ΠΑΡΙΣΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 285/10.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 285/10.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 285/10.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 285/10.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 285/10.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 285/10.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 285/10.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 285/10.05.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 285/10.05.2024
Η απόφαση αυτή, με την έκθεση της Επιτροπής και το Τοπογραφικό Διάγραμμα (2 πινακίδες) να δημοσιευθούν
στην Εφημερίδα της Κυβερνήσεως.
Πάτρα, 28 Απριλίου 2024
Ο Γραμματέας Αποκεντρωμένης Διοίκησης
ΔΗΜΗΤΡΙΟΣ ΚΑΤΣΑΡΟΣ

[Source: 20240400285.pdf | Tokens: 12167]